पाएं अपने शहर की ताज़ा ख़बरें और फ्री ई-पेपरडाउनलोड करें
लुधियाना. सतजोत नगर के श्री साईं बाबा मंदिर में घुसे चोर 12 किलो चांदी का सिंहासन, घंटा और ज्योत चुरा कर ले गए। घटना का पता तब चला, जब शनिवार सुबह पुजारी राम स्वरूप दीक्षित ने मंदिर के कपाट खोले। चौकी बसंत एवेन्यू पुलिस ने जांच शुरू कर दी है।
श्री साईं बाबा ट्रस्ट के प्रधान रवि कांत शर्मा ने बताया कि चोर मंदिर की खिड़की के रास्ते अंदर दाखिल हुए। मंदिर के अंदर सीसीटीवी कैमरे लगे हुए हैं। मगर चोरों ने अपने बचाव में वारदात से पहले उनके मुंह घुमा दिए। मंदिर की सुरक्षा के लिए यहां सुरक्षा गार्ड भी रखा हुआ है। मगर चोरी की वारदात की उसको भनक तक नहीं लगी। घटना की सूचना मिलते ही मौके पर पहुंची चौकी बसंत एवेन्यू की पुलिस ने अज्ञात लोगों के खिलाफ मामला दर्ज कर आरोपियों की तलाश शरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn